PATVIRTINTA

Vilkyškių Johaneso Bobrovskio gimnazijos

direktoriaus 2021 m. vasario 19 d.

įsakymu Nr. V - 75

**VILKYŠKIŲ JOHANESO BOBROVSKIO GIMNAZIJOS METODINĖS TARYBOS VEIKLOS NUOSTATAI**

**I. BENDROSIOS NUOSTATOS**

1. Nuostatai reglamentuoja metodinės veiklos tikslą ir uždavinius, nustato principus, kuriais Metodinė taryba vadovaujasi organizuodama metodinę veiklą gimnazijoje.

2. Metodinė taryba – iniciatyvius mokytojus jungianti grupė (aktyvas).

3. Taryba organizuoja mokytojų metodinę veiklą, vykdo patirties sklaidą, sprendžia ugdymo kokybės, ugdymo proceso organizavimo problemas, saviugdos klausimus. Taryba veikia patariamojo balso teisėmis.

4. Metodinė taryba vadovaujasi visais švietimą ir gimnazijos veiklą reglamentuojančiais dokumentais.

**II. METODINĖS VEIKLOS TIKSLAS IR UŽDAVINIAI**

5. Metodinės veiklos tikslas – siekti nuolatinio mokytojų profesinės kompetencijos augimo ir švietimo proceso veiksmingumo užtikrinimo.

6. Metodinės veiklos uždaviniai:

6.1. užtikrinti metodinį ir dalykinį mokytojų bendradarbiavimą;

6.2. skleisti pedagogines ir metodines naujoves, dalytis gerąja pedagogine patirtimi.

**III. METODINĖS TARYBOS VEIKLOS PRINCIPAI**

7. Metodinę tarybą sudaro iniciatyvių mokytojų grupė – aktyvas.

8. Metodinei tarybai vadovauja jos narių atviru balsavimu išrinktas pirmininkas.

9. Metodinės tarybos pirmininkas renkamas dvejiems metams, gali juo būti ne ilgiau kaip dvi kadencijas iš eilės.

10. Metodinės tarybos pirmininkas atlieka šias funkcijas:

10.1. inicijuoja metodinės tarybos veiklos plano rengimą;

10.2. organizuoja metodinės tarybos veiklą, įgyvendinant iškeltus tikslus, uždavinius, veiklos priemones ir atliekant numatytas funkcijas;

10.3. mokslo metų pabaigoje parengia veiklos metinę ataskaitą, aptaria metodinės tarybos susirinkime.

11. Metodinės tarybos narių funkcijos:

11.1. svarstyti ir pateikti siūlymus gimnazijos pedagogams aktualiais ugdymo klausimais;

11.2. inicijuoti ugdymo naujovių sklaidą, gerosios patirties pristatymą pedagogams;

11.3. inicijuoti dialogą, kolegialiai sprendžiant kylančias ugdymo problemas.

12. Metodinę veiklą koordinuoja direktoriaus pavaduotojas ugdymui.

13. Metodinės tarybos sudėtis tvirtinama mokyklos direktoriaus įsakymu.

**IV. METODINĖS TARYBOS VEIKLOS TURINYS**

14. Metodinė taryba organizuoja gimnazijos mokytojų metodinę veiklą, telkdama pedagogus ugdymo dermei, tęstinumui ir kokybei užtikrinti.

15. Numato bendrus metodinius renginius su kitų mokyklų Metodinėmis tarybomis.

16. Teikia siūlymus gimnazijos vadovams dėl ugdymo turinio kokybės ir ugdymo proceso organizavimo gerinimo

17. Teikia siūlymus gimnazijos vadovui dėl kvalifikacijos tobulinimo renginių tikslingumo.

18. Organizuoja metodinės patirties sklaidą, inicijuoja mokytojų, dalyvavusių seminaruose, kituose kvalifikacijos tobulinimo renginiuose, informacijos sklaidą gimnazijoje.

19. Numato ir organizuoja metodines konferencijas, metodines savaites, metodines dienas gimnazijos, savivaldybės, šalies pedagogams.

**V. METODINĖS TARYBOS VEIKLOS ORGANIZAVIMAS**

20. Metodinės tarybos posėdžiai:

20.1. rengiami esant reikalui, bet ne rečiau kaip kartą per mėnesį;

20.2. inicijuojami Metodinės tarybos pirmininko ar Metodinės tarybos narių;

20.3. neeilinis posėdis gali būti kviečiamas ir gimnazijos vadovų pageidavimu;

20.4. laikomi teisėtais, kai juose dalyvauja ne mažiau kaip du trečdaliai narių;

20.5. nutarimai priimami dalyvaujančių narių balsų dauguma.

**VI. BAIGIAMOSIOS NUOSTATOS**

21. Kiekvienas tarybos narys turi teisę išsakyti savo mintis ir pažiūras bet kuriuo klausimu, aktyviai dalyvauti tarybos veikloje.

22. Metodinėje taryboje esantys jos nariai privalo dalyvauti posėdžiuose, jiems pasiremgti, jei tai numatyta darbotvarkėje.

23. Metodinė taryba nustoja veikti, likvidavus mokyklą.

SUDERINTA

Gimnazijos tarybos posėdyje

2021-02-03, protokolas Nr. 2

PRITARTA

Mokytojų tarybos posėdyje

2021-02- 17